google/wiki40b huggingface dataset:
Fosnes

Navn

Kommunens navn kommer fra det gamle kirkestedet på Fosnes, nord på Jøa. Navnet sammensatt av norrønt fólgsn, «gjemmested», og «nes». Opphavet er dermed tilnærmet det samme som for Fosen, og kan sikte til en naturhavn som gir skip le for havet. En innbygger kalles «fosnesbygg» eller «fosning».

Geografi

Kommunen består av øyene Jøa og Elvalandet og fastlandet Salsnes østenfor, og administrasjonssenteret Dun ligger midt på Jøa. På Jøa ligger også Seierstad, som er kommunikasjonsmessig viktig med sin fergeforbinelse til Ølhammaren på Elvalandet. Det meste av Elvalandet tilfaller imidlertid Namsos kommune, og Fosnes ligger dermed om lag 35 km unna handelssenteret i regionen. Foruten de nevnte småstedene, som ingen kvalifiserer til tettsteder, er befolkningen rimelig spredt, og den østre delen av kommunen er nesten ubebodd. Geologisk består nesten hele kommunen utelukkende av hard gneis.
Jøa er delvis skogkledd, hovedsakelig med granskog, og mens den sydlige delen av øya er flat og myrlendt, er den nordlige delen kupert med Moldvikfjellet (297 moh.) som høyeste punkt. På Jøa er det i alt 5 000 dekar med sammenhengende brenntorvmyrer.
Innsjøen Salvatnet på Salsnes er Nord-Europas nest dypeste, med sitt største dyp på 460–480 muh. Salvatnet er opprinnelig utgravd av en isbre, og blir oppdemt av en 1 km bred morenerygg mot Foldafjorden.

Samfunn

Grunnkretser i Fosnes kommune er Faksdal/Dun/Hov, Seierstad/Fosnesvågen, Nordsundet/Elvalandet og Salsnes/Salen, altså i alt fire grunnkretser. I Den norske kirke svarer kommunen til Fosnes sogn (med Dun kirke) i Fosnes prestegjeld, som igjen ligger under Namdal prosti og Nidaros bispedømme. Med hensyn til politi og rettsvesen sogner kommunen til Namsos og Fosnes lensmannsdistrikt i Nord-Trøndelag politidistrikt og Namdal tingrett.
Fosnes har i de senere år slitt med befolkningsnedgang, og kommunen tilbyr i dag gratis boligtomt i kommunale boligfelt på Seierstad og Salsnes. Fosnes har også prøvd å få innvandrere til å etablere seg i kommunen, men bortsett fra noen nederlendere på Jøa har ikke prosjektet klart å snu den negative trenden.
Gausdal Landhandleri

Gausdal Landhandleri AS er Norges største byggevareforretning uten kjedetilknytning. Selskapet ble stiftet i 1938.
Dagens eier, Torbjørn Seielstad, tok over i 1972 med en omsetning på 2,7 millioner kroner. I 2016 var omsetningen på 1.264 millioner kroner. Bedriften har 250 ansatte fordelt på avdelingene Dombås, Lom, Otta, Vinstra, Ringebu, Hafjell, Gausdal, Lillehammer, Mesnali, Rudshøgda, Gjøvik, Elverum, Jessheim, Jevnaker, Løken og Årnes. Administrasjonen er lokalisert på Lillehammer. Daglig leder er Audun Løhre.
Gausdal har omfattende salg utenfor sitt nærområde ved levering direkte fra produsent eller grossist til kunden og gjennom annonsering i bl a. Aftenposten.
En fremmed kom for å hevne

Andre titler

Engelsk: Day of Anger, The Days of Wrath. Italiensk: I giorni dell'ira. Tysk: Der Tod ritt dienstags.
Harald Sohlberg

Produksjon

Sohlberg har en stor produksjon å vise til (ofte er det forskjellige versjoner av det samme motivet), og han regnes blant våre mest kjente malere. Maleriene finnes i privat eie og i gallerier rundt i hele verden.

Vinternatt i Rondane

Harald Sohlbergs mest kjente bilde er Vinternatt i Rondane, også kalt Vinternatt i fjellene. Det lagde han i flere utgaver og både som oljemaleri og fargelitografi. Den første utgaven av Vinternatt i Rondane ble til i 1901. Hovedutgaven, det vil si det store oljemaleriet i Nasjonalgalleriet, ble imidlertid ikke ferdig før vinteren 1913–1914, etter at det var påbegynt i 1911. Siden arbeidet han videre med motivet som fargelitografi, og også en maleriutgave i de siste leveårene. Til sammen finnes det, i tillegg til alle litografiene, 20 utgaver av bildet, de fleste i vannfarger eller i blandet teknikk på papir.
Deborah John

Idrettskarriere

Hun deltok i CARIFTA Games 2009 og Panamerikansk juniormesterskap i friidrett 2009, og fikk bronse på 4 x 100 meter stafett i begge disse mesterskapene. Hun deltok også på 200 meter i det panamerikanske juniormesterskapet i 2009, men ble slått ut i forsøksheatet der hun løp på 26,27. 
I Samveldelekene 2014 kom hun på femteplass i sitt forsøksheat på 100 meter hekk, og gikk ikke videre. Hun deltok også på Trinidad og Tobagos stafettlag på 4 x 100 meter stafett, som kom på åtteneplass i finalen. Året etter deltok hun i NACAC-mesterskapet i friidrett 2015, der hun kvalifiserte seg til finalen på 100 meter hekk, og endte på åttendeplass. 
Hun var en av to deltakere på 100 meter hekk i Trinidadisk mesterskap i friidrett 2017, og vant denne øvelsen foran Anya Akili. Hun representerte Trinidad og Tobago under VM i friidrett 2017, men fullførte ikke forsøksheatet på 100 meter hekk, fordi hun falt mellom fjerde og femte hekk.
Prey Veng (provins)

Geografi

Provinsen grenser til provinsene Kampong Cham i nord, Kandal i vest, Svay Rieng i øst og mot Vietnam i sør. To av landets store elver, Mekong og Tonle Bassac, krysser provinsen.
Det totale arealet er 4883 km², som tilsvarer 2,7% av det totale landarealet i Kambodsja (181 035 km²). Dette består av 445,18 km² eller 9.12% av menneskelige bosettinger, 3100 km², eller 63,49% landbruksareal, 194,61 km² eller 3,99% skogsområde, 1,082.86 km² eller 22,18% av offentlig land, infrastruktur og vannforekomster. De resterende 60,35 km² eller 1.24% er ubrukte områder.

Innbyggere

Den totale befolkningen er 947 357 personer eller 7,07% av den totale befolkning på 13 388 910 mennesker i Kambodsja. Av disse er 825 818 personer eller 80,54% bønder, 140 685 personer eller 13,72% er fiskere, 44 561 personer eller 4,35% jobber innen salg, 14 267 personer eller 1,39% er offentlig ansatte. Den gjennomsnittlige tettheten ligger på 194,0 person per km².
Majoriteten av befolkningen er khmerer og kun 1,13% er fra etniske minoriteter som Kinh (Vietnam), muslimske cham eller laoitter.

Økonomi

Silt som avsettes når Mekong flommer over bidrar positivt til regionens jordbruk og fiske. Det er en del av det som kalles «den store grønne beltet» i Kambodsja.
De viktigste avling er ris og provinsen har det største området viet til ris i landet. Prey Veng bidro med om lag 10% av den totale nasjonale avlingen og er blant provinsene som framskaffer det største årlige overskuddet. Tobakk, mungbønner, sukker, palmesukker, kassava, sesam og frukt som kokosnøtt, mango og cashew dyrkes også i Prey Veng. Gummitrær har spilt en viktig økonomisk rolle tidligere, men de fleste plantasjene ble forlatt i løpet av krigene som herjet i forrige århundre.
Til tross for overskuddet landbruket gir er dette likevel ett av de mindre velstående områdene i Kambodsja. Andelen mennesker som lever under fattigdomsgrensen er rundt 53%, 36% under landsgjennomsnittet. I tillegg er nettoinnflyttingen negativ, noe som indikerer at en rekke personer beveger seg vekk for å finne andre inntektskilder.
Stelleritt

Stelleritt er et ganske sjeldent mineral i zeolitt-gruppen med samansetjing CaAl2Si7O18·7H2O.
Det er kalt opp etter Georg Wilhelm Steller (1709–1746) som var en tysk oppdager og zoolog, som oppdaget mineralet.
I Norge er det kjent mellom annet fra sølvførende ganger på Kongsberg og fra jernmalmforekomster ved Arendal.
Taylor (fornavn)

Etymologi

Taylor har opprinnelse i det engelske etternavnet Taylor som opprinnelig ble brukt for å angi at bæreren var en skredder (engelsk tailor). Ordet tailor kom fra normanniske tailleur som igjen var dannet av latinske taliare, «å klippe».

Kjente personer med navnet

Personene i listen er ordnet kronologisk etter fødselsår.
Phaeaphodius

Utseende

Små til middelsstore (4-7 millimeter), avlange, matt svarte gjødselbiller.

Levevis

Disse billene lever i møkk og er hyppigst på steder der husdyr beiter.

Utbredelse

Gruppen er utbredt i det østlige Europa og Midtøsten, det nordlige Asia og Nord-Amerika (den innførte arten Phaeaphodius rectus).
Trichochrysea

Utseende

Stort sett middelsstore bladbiller, mørke, kan ha metallisk glans, gjerne tett kledt med korte, lyse, oppstående hår. Antennene er tynne og lange, beina nokså kraftige. Pronotum er betydelig smalere enn dekkvingene.

Levevis

Både larvene og de voksne (imago) er planteetere.

Utbredelse

Slekten er vidt utbredt i Asia.
Bystryjkanalen

Bystryjkanalen ukrainsk бистрий/bystryj, russisk быстрo/bystro, "rask", rumensk Canalul Bâstroe, engelsk Bystroe Canal, tysk Bystre-Kanal, er en kanal i den ukrainske delen av Donaudeltaet. Bystryjekanalen går fra Kiliaarmen ca. 7 kilometer sørøst for Vylkove og ut i Svartehavet.
Kanalen var åpen inntil 1959 og het da Nowo Stambulskoje Gyrlo (ukrainsk: Новостамбульское гирло), (Nye stambul deltaarm). Den ble gjenåpnet for skipstrafikk i 2004, men to år senere var den igjen stengt som følge av manglende mudringsarbeider 
Det ukrainske ønsket om å gjenoppta bruken av kanalen er møtt med protester fra både Romania og det internasjonale samfunn.Kanalen løper gjennom donaudeltaet og det er hevdet at åpning av kanalen vil kunne føre til senking av vannspeilet, med påfølgende skade på flora og fauna. Den ukrainske regjeringen har på sin side anført at protestene er motivert av økonomiske interesser på rumensk side.
Winslow (Buckinghamshire)

Historie

Winslow ble først nedtegnet i et kongelig charter i 792-793 hvor kong Offa av Mercia begunstiget Wineshauue til klosteret St Albans Abbey. Betydningen av Wineshauue er «Wines haug», nærmere bestemt gravhaug. Domesday Book i 1086 hadde byen opptegnet som Weneslai.
En torque (keltisk halsring) av kobber ble funnet her, og dessuten også en drikkekopp av sølv av sen romersk formgivning.
Det liberale parti (Sør-Korea)

Det liberale parti (hangul: 자유당, hanja: 自由黨, mr: Chaju-tang) var et konservativt og antikommunistisk politisk parti i Sør-Korea.
I en tale den 15. august 1951 gjorde president Syngman Rhee det klart at han ønsket å organisere et politisk parti før presidentvalget året etter. Rhee bad Yi Bum-seok, dengang ambassadør i Kina, om å etablere partiet. Yi tok utgangspunkt i den sterke organisasjonen til Koreas nasjonalistiske ungdomsforbund og innlemmet Koreas borgerråd, Koreas arbeiderforbund, Bondeforbundet og Koreas koneråd som midlertidige sideorganisasjoner i Det liberale parti. Syngman Rhee fungerte som partiets formann frem til han ble tvunget til å gå av som president i 1960. Under Rhees styre hadde Det liberale parti høy oppslutning.
Partiet stilte ingen kandidater ved valgene i 1963, og man greide ikke å få noen valgt i 1967. Omkring 1970 forsvant den gjenværende aktiviteten i partiet. Deler av Det liberale parti gikk inn i Det demokratisk-republikanske parti ledet av Park Chung-hee.
Stortingsvalget 2017 i Akershus

Stortingsvalget 2017 i Akershus avholdes mandag 11. september 2017. Det skal velges sytten stortingsrepresentanter for valgkretsen Akershus fylke for valgperioden 2017-2021, herav seksten distriktsmandater og ett utjevningsmandat. Det er det samme antallet som ved stortingsvalget i 2013.
Oddvar Brå

Karrière

Brå hevdet seg godt allerede som junior, i 1970 vant han junior-EM både individuelt og i stafett der han gikk sammen med Ivar Formo og Iver Jønland.
Brå var i den norske representasjonstroppen fra og med OL i 1972 i Sapporo, men lyktes ikke med å gå helt til topps før i VM i Oslo i 1982, da han vant 15 km 23. februar på tiden 38.52,5 (datidens raskeste 15 km). Han fikk delt gull med Sovjetunionen på den dramatiske stafetten 25. februar, hvor han i duell med Aleksandr Zavjalov brakk staven på siste etappe. I etterkant oppsto det kjente spørsmålet «Hvor var du da Brå brakk staven?», opprinnelig gjennom en spalte i Dagbladet, som en refleksjon av folks følelser etter TV-opplevelsen.
Brå vant verdenscupen tre ganger, når forløperen verdensrankingen (1972–73) også regnes med. Han vant i sesongene 1974–1975 og 1978–1979, som begge var mesterskapsfrie sesonger. Han var dessuten 3,5 sekunder fra sin fjerde sammenlagtseier da han i 1980-81 tapte tittelen mot sin kjente rival Aleksandr Zavjalov. Han har fem seire i Holmenkollen: 15km i 1980 og 1982 pluss 50km i 1975, 1979 og 1981. I 1975 vant han storeslem da han vant i alle de fire store skimetropolene, Leningrad, Lathi, Falun og Oslo.
Brå har to OL-sølv og to VM-bronser fra stafetter. Brås beste individuelle plassering i et OL er 4.-plass på 15 km i Calgary 1988. Han var norsk flaggbærer i samme vinter-OL. Oddvar Brå har i alt 16 individuelle NM-titler i langrenn, flere enn noen annen mannlig løper. Brås siste internasjonale mesterskap var VM i Lahtis 1989. 
Brå vant sitt første norske mesterskap i langrenn da han vant 50 km i 1973. 50 km vant han også de to påfølgende år. I 1978 ble han den første som vant alle de tre individuelle øvelser i norgesmesterskapet i langrenn i samme sesong.  Han gjentok bedriften året etter. Det har ikke skjedd flere ganger i herreklassen etter at tre øvelser kom på programmet i 1946. I en alder av 36 år vant han NM på ski i fristil i 1987. Det var hans sekstende norske mesterskap på ski.
Han var også en god friidrettsutøver og vant NM i terrengløp (20 km) i 1984. Hans siste internasjonale løp var da han i ren «æresrunde» feiret sin 40-årsdag med stormede jubel og plakater langs hele løypa på 50 km i Holmenkollen i 1991. Han ble her nr. 19.
Brå ble tildelt Morgenbladets gullmedalje i 1973, Holmenkollmedaljen og Olavstatuetten i 1975 og i Egebergs Ærespris i 1987. Brå spilte seg selv i episoden «Allværsjakka» i humorserien Uti vår hage 2 på NRK 1 28. februar 2008.
Bergen Kunsthall

Bergen Kunsthall er et offentlig støttet kunstgalleri i Bergen. Kunsthallen ligger langs Lille Lungegårdsvann i Bergen sentrum, mellom bygningene til Stenersens samlinger og Rasmus Meyers samlinger. Kunsthallen var tidligere kjent som, og eies fortsatt av Bergen Kunstforening, og galleriet ble omdefinert til kunsthall i 2001. Den nåværende funksjonalistiske bygningen er tegnet av arkitekt Ole Landmark, og ble innviet i 1935 som Bergen Kunstforenings nybygg.

Bruk

Bergen Kunsthall er et kjent visningssted for samtidskunst i Norge, med mål om å være en markant aktør i formidling og produksjon av nasjonal og internasjonal samtidskunst. Kunsthallen er delt inn i tre avdelinger: Kunsthall, NO5 og Landmark.
Kunsthallen og Landmark mottok våren 2009 Kritikerlagets nyinnstiftede pris for sin virksomhet for og med samtidskunst.
Kunsthallen består av fire utstillingssaler hvor institusjonen presenterer sine hovedprosjekter. Her vises hovedsakelig egenproduserte utstillinger.

Virksomheten

Virksomheten er i hovedsak konsentrert om produksjon av utstillinger og prosjekter, formidling, presentasjon og salg av samtidskunst. I tillegg er utvikling av et lokalt, nasjonalt og internasjonalt nettverk, samt konsulentbistand til offentlige og private bedrifter og omvisninger for skole, offentlige instanser og private bedrifter, viktige deler av Kunsthallens aktiviteter.
Festspillutstillingen i tilknytning til Festspillene i Bergen vises hver vår i Bergen Kunsthall.
Skyting under Middelhavslekene 1971

Skyting under Middelhavslekene 1971. Skyting var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var femte gangen som skyting var med på programmet under Middelhavslekene. Det ble konkurrert i fem øvelser og Italia ble beste nasjon med to gullmedaljer foran Jugoslavia som også vant to gull.
Ambovombe

Ambovombe er en by i provinsen Toliara på Madagaskar. Byen har 63 032 innbyggere (2005).
Sevan Marine

Sevan Marine ASA OSE: SEVAN er et norsk industriselskap som designer flytende installasjoner til offshorenæringen. Selskapet har utviklet en sylinderformet plattform - Sevanplattformer.

Virksomhet

Sevan Marine har fire flytende produksjon, lagring og lossing enheter (FPSO) og tre boreenheter på kontrakt. Som det vil fremgå nedenfor hefter det usikkerhet ved flere av kontraktene. 
Opprinnelig ble det inngått en fem årig avtale om FPSO «Sevan Voyageur» med Oilexco North Sea Limited. Oilexco North Sea Limited ble satt under administrasjon på grunn av insolvens. Premier Oil har inngått avtale om å kjøpe aksjene i Oilexco NSL med forbehold blant annet om at FPSO forpliktelsene ikke inngår i kjøpet. Hvis forbeholdene ikke blir avklart kan Premier Oil velge å kjøpe innmat i Oilexco NSL i stedet for aksjene. Sevan sendte ut melding 14 april 2009 om at det er inngått en Memorandum of Understanding avtale med Premier Oil om utvikling av Shelley feltet for det tilfelle at Premier Oil blir kjøperen av enten Oilexco NSL eller Shelley feltet. Dersom avtalen om utvikling trer i kraft vil Sevan få dekket operative kostnader etter regning. Kapitalkostnader slik som renter og avdrag på lånene som er tatt opp for å finansiere byggingen av enheten regnes ikke som operative kostnader. Videre vil Sevan få en andel av månedlig omsetning av olje produsert ved Shelley feltet. Sevan blir gjennom den nye avtalen direkte eksponert mot svingninger i oljepriser samt for risikoen for hvor mye som kan produseres på Shelley feltet. Verdien av kontrakten lar seg ikke fastslå på det nåværende tidspunkt. 
Sevan mangler toppfinansiering for bygging av driller 2 og driller 3. Videre har Sevan anmodet ONGC om å få utskyte leveringen av driller 2. Sevan har også anmodet om å få en lengre kontraktsperiode for enheten. Det er ikke offentlig kjent om ONGC har tatt stilling til Sevans anmodninger, eventuelt når dette vil skje. Sevan forsøker også å reforhandle prisene for bygging av driller 2 og driller 3. Det er for tiden (april 2009) usikkert om Sevan vil bygge enhetene. 
Kontrakten om Sevan 300 nr. 4 med Venture Production er også usikker. Dette skyldes at Venture Production venter på en tillatelse fra offentlige myndigheter relatert til feltet hvor enheten er tenkt brukt. Hvis tillatelsen ikke blir gitt fritas Venture Production for plikten til å leie enheten. I tiden frem til dette blir avklart står Sevan på sin side fritt til å leie ut Sevan 300 nr. 4 til tredjepart. I så fall får Venture Production mulighet til å leie Sevan 300 nr. 5 i stedet. Begrepet "leie" er i denne sammenheng neppe treffende ettersom Sevan normalt opererer sine enheter selv slik at kontraktene gjelder løpende tjenester, ikke leie. 
Sevan meldte på Q4 presentasjonen i februar 2009 at Sevan har satt byggingen av Sevan 300 nr. 4 og nr. 5 på hold inntil videre. Oljeemagasinet Upstream meldte 13. mars 2009 om en mulig tvist med verftet vedrørende betaling og fremdrift for de to enhetene. Sevans syn på saken er ikke kjent og følgelig kan man ikke uten videre legge til grunn den saksfremstilling som er referert i artikkelen.
Liang Kai

Liang Kai (kinesisk: 梁楷, pinyin: Liáng Kǎi, født ca 1140 muligens i Dongping i Shandong i Kina, død tidlig 1200-tall) var en kinesisk kunstner som studerte under og senere overskygget sin mester Jia Shigu. I 1210 ble han tilbudt stilling som hoffkunstner i Lin An men takket nei. I stedet tilbragte «galmannen Liang», som han kalte seg selv, sitt liv med å male kunstverk og drikke alkohol. Til sist pensjonerte han seg selv og ble zenmunk. Liang anses å ha skapt chanskolen innen kinesisk kunst. Et av hans mest kjente verk er Budai, en buddhaskikkelse som vandrer gjennom landskapet.
Pahangia

Utbredelse

Slekten er utbredt i Sørøst-Asia.
Šiauliai fylke

Historie

Det var under Storhertugdømmet Litauen på 1700-tallet at man innførte de første administrative regioner i landet.
Den russiske keiserinnen Katarina II gav Siauliai rettigheter som distriktssenter. De administrative inndelingene i det russiske keiserriket forble uforandret helt til slutten av Første verdenskrig, og da krigen gikk mot slutten, erklærte Litauen seg selvstendig i 1918.
Den 17. desember 1918 gikk det ut et sirkulære nr. 1 «Om kommuner i Litauen» som fastslo at hele Litauen ville bli inndelt i fylker (noen ganger oversatt til norsk som «distrikt» eller «regioner»). Det ble da opprettet 20 fylker i landet.
I 1937 var Siauliai fylke totalt 6042 km² stort, og hadde 210 000 innbyggere. Det var landets største fylke.
I 1940 da Sovjetunionen okkuperte Litauen og innførte det sovjetiske administrasjonssystemet, men det gamle (med fylker) var fremdeles i bruk en tid.

Men i 1950 ble fylkene avskaffet og hele området ble inndelt i mindre, kommunale enheter.
Først i 1994, fire år etter gjeninnføringen av litauisk selvstyre i 1990, ble fylkene gjeninnført.

Litt om Siauliai fylke

Den største severdigheten i fylke er uten tvil Korshøgda ved Siauliai, to små kuller med flere hundretusener av store og mindre kors. Da pave Johannes Paul II besøkte Siaulai i 1998 satte han opp et lite kapell ved Korshøgda.
Byen Siauliai er kjent for møbel-, sykkel- og skinnproduksjon. I byen ligger i tillegg til det sentrale Ausra-museet, et par gods og flere gallerier, også en rekke mindre museer, f.eks. katteskulpturmuseum, radio- og fjernsynsmuseum, jernbanemuseum, ur- og klokkemuseum, fotomuseum, sykkelmuseum og et brannmuseum.
Den militære Zokniai-flyplassen ved Siaulai er landets største, og huser Natos baltiske jagerflybase. Siauliai fylke lider i 2004 av mangel på arbeidsplasser og fraflytting.
Jarkko Hurme

Internasjonal karriere

Hurme spilte fast for det finske u21-landslaget. Han spilte også for Finland under U17-VM i 2003.
Hans første landskamp kom den 1. juni 2012, mot Estland.
Apostasi

Apostasi i islam

Selv om Koranen er taus angående sanksjoner mot apostater (frafalne), blir frafall i islam sett på som en alvorlig synd. 'Det er ingen tvang i religionen' refser apostasidødsstraff i islam. Andre skal ikke gripe inn ifølge Koranen. Kap. 17 vers 15 (Sitat fra Koranen, oversatt av Einar Berg): 
Den som følger den rette vei, gjør det til egen fordel. Den som går på villstrå, gjør det til eget tap. Ingen bærer en annens byrde(...)
Flere muslimske ekstremister har påstått at frafall innen islam skal føre til dødsstraff. De fleste muslimer i Norge mener at det ikke eksisterer slike vers i Koranen. Dette er et omstridt tema i den muslimske verden. I vesten går man ut ifra at islam utfører apostasidødsstraff. Islam.no fordømmer slike handlinger og mener at dette ikke har noe med islam å gjøre. 'Det er ingen tvang i religionen' som kommer fra kapittel 2 i Koranen, menes å være abrogert. Selv om muslimer mener at den som forkaster et ord fra Koranen regnes ikke som å være 1% muslim.
Flere vers i Koranen starter med 'Herren sa englene' og deretter skrift som beskriver straff. Med dette mener muslimene at det skal skje i dommedag og ikke i nåtiden. Apostasidødsstraff skal med andre ord skje i dommedag, mener muslimer i Norge.
Luther Blisset (pseudonym)

Luther Blisset er et kollektivt pseudonym som har blitt brukt av en rekke undergrunnsaktivister gjennom 1990-tallet. Intensjonen var å ha ett dekknavn aktivister og kunstnere kunne operere under.
Selve navnet ble hentet fra den britiske fotballspilleren Luther Blisset som spilte for A.C. Milan. Hvorfor akkurat det navnet ble valgt er det veldig få som vet, men spekulasjonene går på at fotballspilleren Luther Blisset var en av de første fargede spillerne i Italia og fikk derfor mye negativ omtale fra italienske fascister. Å ta nettopp det navnet var trolig ett spark i siden til det ekstreme høyre.
South Texas kjernekraftverk

South Texas kjernekraftverk, også kjent som South Texas Project (STP) er et kjernekraftverk som produserer elektrisk kraft utenfor byen Bay City ved bredden av Mexicogulfen i delstaten Texas i det sørlige USA. Det ble bygget og godkjent for igangsetting i perioden fra 1971 til 1988. Installert maksimal effekt er 2 560 MW, og årsproduksjonen i 2006 var på om lag 22,2 TWh elektrisk kraft.
Anlegget eies av NRG South Texas LP. Det har i alt to reaktorer som er i operativ drift, hver med maksimalt ca. 1 280 MW effekt. Etter dagens konsesjoner skal reaktorenes produksjon opphøre i hnhv 2027 og 2028. Det eksisterer planer for bygging av ytterligere to reaktorer.